La delegació de Joventut amplia el termini de presentació de grups per a participar en Morvedre Rock 21 fins al 30 de juny
22 de juny 2021

​![Imagen sin texto alternativo.](/media/4crfvgu0/86-c_morvedrerock.jpg)  
  

  

El departament de Joventut i Infància de l'Ajuntament de Sagunt, juntament amb l'associació Klavija, convoquen el certamen Morvedre Rock 21 per a donar suport i espai als grups emergents de la nostra ciutat i del seu entorn, així com oferir concerts de qualitat a les persones aficionades a la música en directe. 

  

Encara que al principi el termini de presentació per a participar en el Morvedre Rock estava obert fins al passat 15 de juny, finalment les bandes podran inscriure's fins al dimecres, 30 de juny. La proposta està dirigida a grups jóvens (la majoria dels seus components han de tindre menys de 35 anys) de rock locals en la modalitat A, i a grups musicals de la Comunitat Valenciana en la modalitat B.

  

Una vegada s'hagen presentat els grups, se seleccionaran 4 grups locals i 4 de la Comunitat Valenciana, que actuaran als Jardins del Casino Gerència el mes d'octubre. D'entre estos eixirà un grup guanyador en cada modalitat, que actuarà en un dels festivals que es realitzen a la nostra ciutat (Music Port Fest, Factory Fest i Festardor).

Tots els detalls de la convocatòria estan en les bases que es poden descarregar en la web [www.saguntjove.es​](https://www.saguntjove.es/). Per a més informació també es pot escriure un correu a asociacionklavija@gmail.com o fer la consulta per telèfon al 96 268 3439. 

  

​

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-joventut-amplia-el-termini-de-presentacio-de-grups-per-a-participar-en-morvedre-rock-21-fins-al-30-de-juny/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-joventut-amplia-el-termini-de-presentacio-de-grups-per-a-participar-en-morvedre-rock-21-fins-al-30-de-juny/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-joventut-amplia-el-termini-de-presentacio-de-grups-per-a-participar-en-morvedre-rock-21-fins-al-30-de-juny/ "Linked In")
*   [](mailto:?body=https://aytosagunto.es/va/actualitat/la-delegacio-de-joventut-amplia-el-termini-de-presentacio-de-grups-per-a-participar-en-morvedre-rock-21-fins-al-30-de-juny/)